
Enw: Lois Ellis-Green
Rhif myfyriwr: 1801068
Teitl yr Aseiniad: Adfyfyriwch yn feirniadol ar eich cynnydd pedagogaidd fel y dangoswyd drwy elfennau gofynnol o'r Pasbort Dysgu Proffesiynol, gan nodi maes penodol ar gyfer datblygiad proffesiynol a chyfiawnhau'r camau nesaf ar gyfer gwella.

	
	Targed
	Yr hyn rwyf wedi'i wneud yn yr aseiniad hwn.

	Targed 1
	Darllen dros fy ngwaith cyn ei gyflwyno

	Darllen drwy fy ngwaith eto ac eto, ac yna ei roi drwy Cysill



	Targed 2
	Defnyddio ystod eang o ffynonellau
	Sicrhau fy mod yn ymchwilio i mewn i lyfrau, gwefannau ac erthyglau




RHAN UN – Pasbort Dysgu Proffesiynol.
Gwybodaeth Pwnc: 
1) Gwelir enghreifftiau o fy natblygiad yn y Maes Dysgu a Phrofiad Ieithoedd, Llythrennedd a Chyfathrebu. Cysylltwyd â dau ddarn o dystiolaeth:
· Nodiadau prawf DEST
· Achrediad o gwrs ymwybyddiaeth Dyslecsia.
[image: ]Ased 1: Nodiadau prawf DEST Yn ystod y prawf DEST, roeddwn i’n dilyn strwythr y profion o’r ddogfen yma. Roeddwn yn cofnodi marc bob disgybl yn unigol drwy system farcio rhif. Mae'r DEST yn cynnwys 12 is-brawf: enwi cyflym, edafu gleiniau, gwahaniaethu ffonolegol, sefydlogrwydd ystumiol, rhigwm / cyflythreniad, ymlaen rhychwant digid, enwi digid, enwi llythrenau, trefn sain, copïo siâp, trefn rhifau drwy froga Corsi a geirfa.

Rhigwm ac odl

Gerifa estynedig

Ased 2: Achrediad o gwrs ymwybyddiaeth Dyslecsia
Gall cyflwr dyslexia effeithio ar gynnydd llythrennedd disgyblion. Gan fy mod yn profi disgyblion i ddarganfod a oeddent yn ddyslecsic a’u peidio, cwblheais gwrs drwy Microsoft oedd yn trafod anghenion dyslecsia a sut byddai'n cael effeith ar y dysgwr o fewn y maes dysgu a phrofiad Ieithoedd, Llythrennedd a Chyfathrebu.

Argymhella Donaldson (2015) a Llywodraeth Cymru (2020) bod y maes dysgu a phrofiad Ieithoedd, Llythrennedd a Chyfathrebu yn holl bwysig er mwyn meistroli technegau hanfodol i gyfathrebu yn effeithiol, boed hynny ar lafar neu’n ysgrifenedig. Fodd bynnag, roeddwn i eisiau dyfnhau fy nealltwriaeth ar sut i gynorthwyo dysgwyr lle bod oedi mewn lleferydd ac iaith pan fydd cynnydd cyfathrebu plentyn yn dilyn patrwm datblygu arferol, ond eto ar gyfradd arafach na'r hyn a ddisgwylid ar gyfer ei oedran (Aldous et al, 2009). Heb os nac oni bai, drwy fod yn rhan o broses profi sgrinio cynnar dyslecsia (DEST), sylwais fod dyslecsia wedi’w seilio'n niwrolegol, ac yn ymyrryd â chaffael a phrosesau iaith (Martin-Denham, 2015). Bwriad y profion yma oedd penderfynu a oedd disgybl yn dangos arwyddion o ddyslecsia a chredaf fod hyn wedi bod o fudd er mwyn darparu proffil o gryfderau a gwendidau y gellid eu defnyddio i arwain datblygiad a chefnogaeth bellach fel dilyniant ysgol gyfan (Law, 1999 a St Helens, 2018). Sylweddolais fod disgybl yn y dosbarth yn cael cryn drafferth gyda darllen geiriau aml eu defnydd, a hynny ar ôl eu hadolygu nifer o weithiau. Penderfynais ddod i adnabod mwy am y prawf DEST drwy gynnal cyfres o 12 prawf gan nad oedd y disgybl yn gallu gwahaniaethu rhwng geiriau a llythrennau megis ‘g’ a ‘b’ yn ysgrifenedig, ar lafar na chlyw, ac o ganlyniad roedd hyn yn achosi anhawster i’r disgybl gyflawni i’w llawn botensial ar draws y cwricwlwm (Earlsmead Primary School, 2019). Er mwyn dyfnhau fy nealltwriaeth ymhellach, cwblheais gwrs drwy Microsoft a ‘Made by Dyslexia’ lle'r oedd cyfle i adnabod prif nodweddion Dyslecsia a’i daclo megis anhawster odli geiriau a synau, dilyniannu rhifau yn wael, sillafu gwael, neu’n osgoi darllen yn uchel. Ceir argraff glir o allu Llythrennedd disgybl yn ystod y prawf DEST gan fod cyfleoedd cyson i ymarfer seiniau ffoneg (Fawcett, 2004).

_________________________________________________________________________






2) Gwelir enghreifftiau o fy natblygiad o’r Fframwaith Rhifedd. Cysylltwyd â darn o dystiolaeth:
· Ymchwil personol drwy wefan ‘Topmarks’ yn arwain at ei ddefnyddio fel rhan o’r wers.

Ased 1: Ymchwil drwy wefan ‘Topmarks’ yn arwain at ei ddefnyddio fel rhan o’r wers.
[image: ]
Gem Fathemateg rhyngweithiol sy’n canolbwyntio ar adio. Mae wedi'w anelu at blant ifanc sy'n cael eu cyflwyno i'r cysyniad o adio. Cyflwynir cyfres o gwestiynau ychwanegol i blant yn y fformat confensiynol sy'n cynnwys arwyddion fathemategol gywir. Mae dau flwch yn cynnwys y nifer cyfatebol o anifeiliaid y mae angen eu hychwanegu at ei gilydd.







[image: ]

Ar ôl i blant ddatrys pob cyfrifiad yn llwyddiannus, mae'r anifeiliaid yn symud i linell rif isod. Mae hyn yn atgyfnerthu'r cysyniad o adio. Mae'r gêm yn gweithio'n dda mewn sefyllfa dosbarth cyfan, gwaith unigol neu grŵp (Topmarks, 2021).

Ar ôl i mi ymchwilio yn llawn i bosibiliadau’r wefan, defnyddiais fel rhan o’r wers ar gyfer dysgwyr dosbarth Derbyn i’w gyflawni fel her annibynnol.








Gan fy mod mewn dosbarth Derbyn yn y Cyfnod Sylfaen, a hynny yn brofiad newydd i mi, roeddwn eisiau darganfod y ffordd orau posib o addysgu sgiliau rhifedd iddynt gan fod meistroli'r cysyniad o rifedd cynnar yn rhagofyniad hanfodol ar gyfer bod yn llwyddiannus mewn rhifyddeg gynnar (Desoete a Grégoire, 2006 a Krajewski a Schneider, 2009). Sylwais mai anhawster cyffredin ymysg y disgyblion oedd caffael dealltwriaeth fathemategol newydd a gweld a deall cysyniad y sgil fathemategol a sut mae hynny'n chwarae rhan mewn patrwm, dilyniant ac ateb (Mattock, 2019). Galluogodd ymchwilio i adnoddau’r wefan i mi sylweddoli’r pwysigrwydd o rifedd fel profiad gweledol (Clausen-May, 2013). Dysgais pan na fyddwn yn gofyn i ddysgwyr feddwl a datrys problemau yn weledol, rydym yn colli cyfle hanfodol i gynyddu dealltwriaeth drwy ganiatáu bod disgyblion yn cydblethu llwybrau'r ymennydd i berthnasu gweithgareddau’n drawsgwricwlaidd. Ymhelaetha Boaler (2016) ymhellach gan nodi bod rhifedd yn bwnc sy'n galluogi meddwl yn fanwl gywir, ond pan gyfunir yr union feddwl hwnnw â chreadigrwydd, delweddu a hyblygrwydd, daw'r fathemateg yn fyw. Ar ôl defnyddio’r wefan gyda’r disgyblion, gwelais fod mathemateg weledol hefyd yn hwyluso meddwl ar lefel uwch drwy roi cyfleoedd cyson i gyfathrebu (YouCubed 2021). Heb flewyn ar dafod agorodd hyn fy llygaid oblegid nad oeddwn wedi sylweddoli gall unrhyw fath o sgwrs fathemategol, p'un a yw'n gyhoeddus fel dull ystafell ddosbarth cyfan, neu'n breifat fel dull personol, symud gwybodaeth a dealltwriaeth rifyddol disgybl ymlaen yn hytrach na rhannu atebion gwahanol i'r broblem a gyflwynir o'u blaenau yn unig (McAteer, 2012). Cytuna Way (2011) bod gemau mathemategol fel hyn yn caniatáu mwy o ddysgu o'i gymharu â gweithgareddau mwy ffurfiol, gan fod cyfleoedd i brofi syniadau greddfol a strategaethau datrys problemau yn cymell dysgwyr i fagu agwedd cadarnhaol tuag at fathemateg a rhifedd sy’n rhan o fywyd beunyddiol.

3) Gwelir enghreifftiau o fy natblygiad personol yn y wybodaeth pwnc o addysgu yn yr awyr agored. Cysylltwyd â dau ddarn o dystiolaeth:
· Nodiadau personol o gwrs Coedtir, Cyfoeth Naturiol Cymru.
· sgrin lun o gyflwyniad y cwrs / achrediad o’r cwrs.

[image: ]Ased 1: Nodiadau personol o gwrs Coedtir, Cyfoeth Naturiol Cymru.

Cynhalwyd y cwrs dros ‘Zoom’ oherwydd cyfyngiadau COVID-19. Dyma fy nodiadau personol o’r cwrs. Roeddem yn trafod sut i ddefnyddio coeden fel sbardun thematig ar gyfer gwahanol gwersi trawsgwricwlaidd.





Ased 2: sgrin lun o gyflwyniad y cwrs/ achrediad o’r cwrs.

[image: ]
[image: ]






Dyma gip olwg ar y cwrs a gyflawnais ar 12/11/2020. Roedd 50 sleid yn cynnwys gwahanol elfennau o addysgu yn yr awyr agored. Roedd rhain yn trafod gweithgareddau STEM drwy’r 6 maes dysgu a phrofiad. Dyma hefyd sleid olaf y cyflwyniad lle roedd croeso i ni ei addasu i gynnwys ein henwau ein hunain fel cofnod achrediad.

Crybwylla Prince (2018) bod dysgu awyr agored yn darparu addysg gofiadwy a pherthnasol a chyfleoedd dilys, mewn cyd-destun sy’n ymestyn addysg o furiau’r ystafell ddosbarth. Sylweddolais fod fy ysgol leoliad yn magu dulliau ysgol goedwig, ac nad oeddwn i yn hyderus yn y maes yma i ddechrau, felly cyflawnais gwrs yn benodol ar gyfoeth naturiol yng Nghymru er mwyn dyfnhau fy ngwybodaeth bersonol ar bwrpas defnyddio’r awyr agored fel canolbwynt i fy ngwersi (Cyfoeth Naturiol Cymru, 2021). Sonia Lloyd (2014) bod yr angen addysgol i gysylltu â natur yn dod yn fwyfwy amlwg mewn ymchwil ledled y byd a daeth hyn yn amlwg i mi yn ystod y cwrs oblegid fod ysgolion coedwig yn gweithredu fel dull o ymdrin ag addysg amgylcheddol ar gyfer plentyndod cynnar trwy ddatblygu ymdeimlad o ymglymiad wrth ochr natur (MacEachren, 2014). Tybia Robertson (2014) a Donaldson (2015) bod dysgu awyr agored yn helpu i ddatblygu dinasyddion cyfrifol ynghyd â gwerthfawrogiad gydol oes o'r byd naturiol. Heb os nac oni bai, dysgais o’r cwrs bod hyn yn holl bwysig i gadw mewn cof wrth geisio darparu cyfleoedd i blant ddatblygu synnwyr o ryfeddod, yn enwedig os cânt eu meithrin gan addysgwr sylwgar sy'n hwyluso ac yn gwrando ar lais y disgybl; byddai hynny yn sicrhau cynnydd cyflym wrth ddatblygu dealltwriaeth ecolegol (Davies, 1996). Elwais o ddeall y dylid ystyried y tu mewn a'r tu allan fel un amgylchedd dysgu cyfan er mwyn iddo fod yn effeithiol, boed hynny drwy gynllunio addas neu lif o syniadau ac adnoddau pwrpasol (Warden, 2005). Cefais gyfle i ddeall bod addysg yn yr awyr agored yn gyfle i adeiladu sgiliau corfforol, cymdeithasol, gwybyddol sy'n paratoi'r ffordd ar gyfer dysgu academaidd yn nes ymlaen. O ganlyniad y cwrs, darganfyddais bod amgylchedd y coetir yn cymhellu dysgwyr i ffynnu gan ei fod yn cynyddu’r awydd i gymryd rhan lawn o fewn eu gwersi ac i ganolbwyntio dros gyfnodau hirach o amser (Forest Research, 2021).


[bookmark: _Hlk68365532]Adfyfyrio ar gynllunio ar gyfer dilyniant (Tab 7).
Cyflwynwyd dau dempled Safon SAC i gefnogi, ynghyd a darn o dystiolaeth i bob un:
	Templed Safon SAC
	Tystiolaeth

	1. Dilyniant mewn dysgu.
	Cynllun gwers - Dilyniant o wersi i ddyfnhau gwybodaeth dysgwyr ar y Flwyddyn Newydd Tseiniaidd.

	2. Ymdrech barhaus a gwydnwch dysgwyr
	Gwaith disgyblion - Dilyniant o wersi yn canolbwyntio ar ddatblygu sgiliau Ieithyddol dysgwyr.



Safon SAC: Dilyniant mewn dysgu.
Profiad Proffesiynol: Gwersi yn dilyn thema ‘Blwyddyn Newydd Tseiniaidd’ gan ganolbwyntio’n benodol ar ddealltwriaeth y disgyblion ar bwrpas a symbol y Ddraig. Rhoddir hefyd cyfle cyson i ymarfer y sgil cymhwysedd digidol o gyrchu, darparu, arbed ac uwchlwytho gwaith.
Ased: Cynllun gwers sy’n dangos yn glir y cysylltiad rhwng gwersi blaenorol (Hyn wedi ei uwcholeuo.)



Cynllun Gwers – BA3
	Darpar Athro
	Lois Ellis-Green

	Dosbarth:
	Derbyn

	Maes Dysgu (CS:2015)/ Pwnc (CA2 2016/2008)/ MDaPh (2022)
	
Celfyddydau Mynegiannol
Mathemateg a Rhifedd
Gwyddoniaeth a Thechnoleg
	Dyddiad:
	11/2/21 – 12/2/21

	Ffocws Gwers:
	Byddwn yn canolbwyntio ar bob ffocws yn ei dro, gan sicrhau dilyniant o wybodaeth a dealltwriaeth o’r byd rhwng bob gwers.
1) Cyfansoddi dawns neu symudiad fel dawns Tseiniaidd y Ddraig
2) Creu Draig Tseiniaidd
3) Pacedi lwcus Tseiniaidd
4) Creu rafft i arnofio

Cysylltiadau gyda Chwricwlwm 2015:
Datblygiad Creadigol
Ystod: datblygu eu hymatebion i wahanol ysgogiadau megis cerddoriaeth, lluniau, geiriau a syniadau
Sgil: profi traddodiadau a dathliadau o wahanol ddiwylliannau

Datblygiad Creadigol
Ystod: profi traddodiadau a dathliadau o wahanol ddiwylliannau
Sgil: gwneud dewisiadau wrth ddewis defnyddiau ac adnoddau

Gwybodaeth a dealltwriaeth o’r byd
Ystod: dechrau sylwi ar wahaniaethau rhwng eu hardal eu hunain ac ardaloedd mewn rhannau eraill o Gymru a gwahanol rannau o’r byd.
Sgil: ffurfio cysylltiadau rhwng gwahanol elfennau sy’n ymwneud â Gwybodaeth a Dealltwriaeth o’r Byd.

Gwybodaeth a Dealltwriaeth o’r byd:
Fi fy hun a phethau nad ydynt yn fyw Dylid rhoi cyfleoedd i blant: arbrofi â gwahanol wrthrychau cyffredin a defnyddio eu synhwyrau i’w rhoi mewn grwpiau yn ôl nodweddion syml.

Datblygiad Mathemategol
Llinyn: Defnyddio sgiliau rhif
Elfen: Rheoli arian
Sgil: defnyddio darnau arian 1c, 2c, 5c a 10c i dalu am eitemau

	Cysylltiadau perthnasol/ystyrlon â:
Cwricwlwm 
(2015/2022)

























Cyfrifoldebau trawsgwricwlaidd
(Llyth/Rhif/ CD)
	Cwricwlwm – Datganiad o’r hyn sy’n bwysig
Celfyddydau Mynegiannol: 
Mae archwilio’r celfyddydau mynegiannol yn hanfodol er mwyn dyfnhau sgiliau a gwybodaeth gelfyddydol, ac mae’n galluogi dysgwyr i ddod yn unigolion chwilfrydig a chreadigol.
Mae archwilio’r celfyddydau mynegiannol yn hanfodol er mwyn dyfnhau sgiliau a gwybodaeth gelfyddydol, ac mae’n galluogi dysgwyr i ddod yn unigolion chwilfrydig a chreadigol.

Mathemateg a Rhifedd: 
Defnyddir y system rif i gynrychioli a chymharu'r perthnasoedd rhwng rhifau a meintiau.
Gwyddoniaeth a Thechnoleg: 
Mae bod yn chwilfrydig a chwilio am atebion yn hanfodol i ddeall a rhagfynegi ffenomenau

Disgrifiadau Dysgu – Cam Cynnydd
Cam Cynnydd 1 – 
Celfyddydau Mynegiannol: Rwy’n dechrau archwilio syniadau, teimladau a gwahanol naws mewn amrywiaeth o waith creadigol. 
Mathemateg a Rhifedd: Rwyf wedi defnyddio arian, ac iaith arian,  mewn sefyllfaoedd chwarae a bywyd go iawn, ac rwy’n gallu deall bod angen i mi gyfnewid arian am eitemau.
Gwyddoniaeth a Thechnoleg: Rwy’n gallu archwilio’r amgylchedd, gwneud arsylwadau a mynegi fy syniadau.
............................................................................................................................
Cyfrifoldebau trawsgwricwlaidd
Llythrennedd
Cam Cynnydd 1 
Siarad: Rwy'n gallu mynegi diddordeb a mwynhad.
Cymhwysedd digidol
Eglurder a geirfa = Rwy’n gallu cyfathrebu ystyr gan ddefnyddio iaith lafar estynedig a/neu ystum.

Rhifedd
Cam Cynnydd 1 
Llythrennedd ariannol/  Deall y system rhif - Rwy'n gallu dangos ymwybyddiaeth o ddiben arian drwy chwarae rôl ac mewn sefyllfaoedd go iawn.


Cymhwysedd Digidol
Rhyngweithio a chydweithio, Cyfnewid a rhannu gwybodaeth, Cam Cynnydd 1: Rwy’n gallu cadw fy ngwaith digidol a’i adalw, e.e. clicio ar eiconau, o fewn apiau, lluniau camera. (Drwy roi gwaith ar hwb)

	Targedau Personol
 (Cysylltiedig â SAC ac wedi ei nodi mewn adolygiad wythnosol)
	Cyfeiriad at y Safonau Cenedlaethol

Sicrhau dilyniant mewn dysgu




	Amcanion Dysgu 
(Ffocws ar Ddysgu – gôl)

	BYDSI h.y. Byddwch yn dysgu sut i ....
· Dawnsio fel dawns y ddraig
· Creu draig Tseiniaidd
· Cyfateb darnau arian
· Creu rafft o wrthrychau sy’n arnofio

	Meini Prawf Llwyddo 
 



	Eu hysgrifennu yn iaith y dysgwyr e.e. Er mwyn llwyddo i ....rhaid i mi .....
1) 
· Edrych ar y lluniau enghraifft
· Penderfynu ar adnoddau addas i allu creu draig
· Creu draig sy’n debyg i’r rhai Tseiniaidd
· Cofio yn ôl i stori Blwyddyn Newydd Tseiniaidd

2) 
· Gwylio’r fideo fel ysbrydoliaeth
· Defnyddio fy nraig o’r dasg ddiwethaf
· Ceisio copïo rhai symudiadau o’r ddawns

3) 
· Meddwl yn ôl i’r wers flaenorol = Beth oedd pwrpas a symbol y ddraig Tseiniaidd
· Gyfateb darnau arian go iawn at y darn arian yn y llun.

4) 
· O gofio am y pacedi lwcus a’r ddraig yn y stori, arbrofi beth sy’n arnofio a beth sy’n suddo
· Creu rafft sy’n arnofio



	Adnoddau Allweddol                    Iechyd a Diogelwch     
	· Sicrhau bod digon o le a gwagle er mwyn dawnsio.
· Gall y disgyblion ddefnyddio unrhyw adnoddau sydd ganddynt gartref.
· Darnau arian.
· Rhaid bod yn ofalus o gwmpas y dŵr.



	Amser
	Cynnwys, Addysgeg a Chyfleoedd Asesu (pwyntiau addysgu allweddol a chwestiynau)

	Cysylltiadau â Dysgu Blaenorol

	Thema’r Flwyddyn Newydd Tseiniaidd = Yn benodol pwrpas a symbol y ddraig.
Sgiliau Trawsgwricwlaidd yn adeiladu ar ei gilydd, yn enwedig Cymhwysedd Digidol wrth gael cyfle i’w ymarfer yn gyson.

	Cam Agoriadol
(Cyflwyniad)


	Beth mae’r disgyblion yn gwneud
Gyda chymorth oedolyn, edrych ar eu tasgau ar hwb.
Beth ydw i’n gwneud fel athrawes
1. Uwchlwytho eu tasg i hwb - Yn dilyn o’n gwaith yr wythnos diwethaf ar Flwyddyn Newydd Tseiniaidd, ewch ati i greu draig Tseiniaidd. Mae pobl Tseiniaidd yn credu bod dreigiau yn dod a lwc dda iddyn nhw am y flwyddyn sydd i ddod.
2. Uwchlwytho’r dasg i hwb - Yng nghanol dathliadau Blwyddyn Newydd Tseiniaidd, mae dawns arbennig yn cael eu perfformio o’r enw ‘Dawns y Ddraig.’ Edrychwch ar y linc isod i weld y ddawns. Gan ddefnyddio’r ddraig wnaethoch yn nhasg 1, gallwch chi greu dawns debyg?
3. Uwchlwytho’r dasg i hwb - Mae pobl Tseiniaidd yn rhoi pacedi lwcus coch i’w gilydd er mwyn dangos hapusrwydd. Mae arian yn y pacedi lwcus yma. Edrychwch ar y daflen yn y linc. Gan ddefnyddio arian go iawn, a allwch chi gyfateb y darnau arian cywir?
4. Gosod y dasg ar hwb - Ydych chi’n cofio’r stori Tseiniaidd am yr anifeiliaid yn croesi’r afon? Defnyddiodd y Mwnci, yr Afr a’r Ceiliog raft a oedd yn arnofio i groesi’r afon yn ddiogel. Pa bethau eraill sy’n arnofio? Gallwch chi ddefnyddio’r syniadau isod, neu unrhyw beth arall sydd gennych chi o gwmpas y tŷ. Beth am greu rafft allan o rywbeth sy’n arnofio?

	Addysgu a Dysgu Craidd
(Corff y wers)
	Beth mae’r disgyblion yn gwneud

1. Creu Draig Tseiniaidd.
2. Cyfansoddi dawns neu ddilyniant tebyg i ddawns y ddraig Tseiniaidd.
3. Cyfateb darnau arian go iawn a’r darnau arian y yn llun.
4. Arbrofi i weld pa bethau sy’n suddo neu arnofio ac yna creu rafft o’r hyn sy’n arnofio
Beth ydw i’n gwneud fel athrawes
1. Enghraifft  - https://www.scholastic.com/content/dam/teachers/articles/migrated-promotional-images/img_1232.jpg  

2. Enghraifft - https://www.youtube.com/watch?v=Ep6FJmh3jJ4 

3. https://www.primaryteaching.co.uk/prodimg/COIN_1_Zoom.jpg 



	Sesiwn gloi
(Clo)


	Beth mae’r disgyblion yn gwneud
Gyda chymorth oedolyn, uwchlwytho eu tasgau i hwb

Beth ydw i’n gwneud fel athrawes
Sicrhau bod gwaith wedi ei uwchwlytho. Marcio gwaith ar lafar drwy recordiad sain.






Beth wnaethoch chi a pham?
Cynlluniais gyfres o wersi, yn fanwl, yn seiliedig ar y thema ‘Blwyddyn Newydd Tseiniaidd’ er mwyn sicrhau bod dilyniant yn thema’r addysgu. Cytuna Min (2012) bod addysgu drwy’r dull thematig yn fodd o sicrhau dilyniant mewn dysgu gan fod yn ymdrech barhaol i integreiddio ac adeiladu ar wybodaeth, sgiliau, gwerthoedd dysgu a meddwl yn greadigol. Yn yr achos yma, addysgais linyn o wersi oedd yn canolbwyntio ar bwrpas a symbol y Ddraig Tseiniaidd fel bod y disgyblion yn dod i wybod am draddodiadau gwahanol y byd. Dyma fodd o “gwricwlwm troellog” lle bod posib ailymweld â ffactorau sy’n angenrheidiol i ddysgwyr datblygu (Llywodraeth Cymru, 2008, t.4). Fodd bynnag, nid oeddwn, fel athrawes, yn hapus i barhau i ran nesaf y thema tan fy mod yn hollol sicr bod y dysgwyr yn hyderus yn y gwaith presennol. Dengys hyn fy mod yn ymwybodol bod dysgu yn datblygu fesul tipyn a bod yn rhaid adeiladu ar wybodaeth flaenorol i sicrhau dysgu da a chyflawn. Cefnoga Education Reform (2013) yr un safbwynt oblegid gwyddom fod yn rhaid i ddilyniant pwrpasol fod yn ddisgwyliad addysgu a dysgu sy’n buddio disgyblion ar draws sawl cam cynnydd, oedran neu lefel.
Ar ddechrau’r thema, dechreuais gyda darllen stori'r Flwyddyn Newydd Tseiniaidd i’r dosbarth fel bod gan y dysgwyr rywbeth penodol a choncrit i gyfeirio yn ôl ato. Teimla UKEssays (2018) bod hyn yn hwyluso addysgu a dysgu gweithredol lle mae sgiliau trosglwyddadwy yn cael eu magu a fydd yn gymorth i ddisgyblion weld y cysylltiadau rhwng tasgau. Yn debyg, arsylwa Xia (2020) bod plant yn caffael gwybodaeth er mwyn creu dilyniannau yn eu haddysg drwy ddeunyddiau addysgu a gyflwynir gan athrawon. Esbonia Vygotsky (1978) hyn ymhellach drwy nodi rôl yr addysgwr fel person mwy gwybodus sy’n modelu'r hyn y dylai’r dysgwyr ei wneud. Heria Whitebread et al (2007) y farn yma drwy bwysleisio’r pwysigrwydd addysgol o ddatblygu dysgu annibynnol ymysg disgyblion, ac nid yw'r tueddiadau cyfredol mewn addysg gynradd sydd wedi annog dull mwy dan gyfarwyddyd athro yn acennu hynny. O bwyso a mesur y ddwy ochr i’r ddadl, penderfynais i osod tasg i’r disgyblion a fyddai’n uno a phontio’r safbwyntiau gan fy mod yn credu’n gryf bod dysgu dan arweiniad yn dechneg a ddefnyddir i greu dysgwr annibynnol sy'n gallu dod o hyd i'r wybodaeth ar ei ben ei hun a rheoli ei ddysgu ei hun. Dyma enghraifft glir o ddilyniant yn y dysgu gan fod gofyn i’r dysgwyr feddwl yn ôl a chofio, heb gymorth, er mwyn creu draig oedd yn ddelwedd ddrych i’r hyn a oedd yn y stori.

Beth rydych wedi dysgu?
Dysgais fod dilyniannau dysgu fel arfer yn cael eu categoreiddio a'u trefnu yn ôl maes pwnc, ac maen nhw'n mapio cyfres benodol o wybodaeth a sgiliau y mae disgwyl i ddisgyblion eu dysgu wrth iddyn nhw symud ymlaen trwy eu haddysg (Education Reform, 2013). I’r un gogwydd, sylwais fod dilyniant fel cysyniad wedi'i ymgorffori yn argymhellion Donaldson (2015) ar gyfer diwygio'r cwricwlwm ac mae'n cefnogi'r ddealltwriaeth mai alldaith yw dysgu plant, gydag arosfannau, dargyfeiriadau a phyliau, yn hytrach nag fel proses linellol (Jones a Waters, 2018). Heb os nac oni bai, drwy gynllunio ar gyfer dilyniant drwy thema sylwais fod yn wraidd i fy mharatoi at Gwricwlwm Newydd i Gymru 2022 oblegid bod ymestyn dealltwriaeth y disgyblion yn cyd-gysylltu’n agos i amryw o feysydd dysgu a phrofiad (Yr Athrofa, 2021). Yn fy marn i, roedd ‘Y Flwyddyn Newydd Tseiniaidd’ yn thema addas i’w ddewis oblegid bod ystod eang o weithgareddau i’r disgyblion brofi. Er hyn, profais fod rhaid rhoi ystyriaeth wrth geisio thema newydd gan fod angen cadw diddordeb y disgyblion mwyaf heriol, heb esgeuluso’r disgyblion tawelach neu is eu gallu. Gwelais o hyn bod rhaid bod yn grâff er mwyn dewis thema a fyddai’n gwthio gallu pob dysgwyr yn ei flaen am y gorau felly bod gwerthuso dilyniant academaidd y disgyblion ar hyd y ffordd yn anghenraid (Cameron, 2010).

Beth nesaf?
Rwy’n cydnabod, ar hyd fy ngyrfa fel athrawes, byddai’r agwedd o gynllunio ar gyfer sicrhau dilyniant mewn dysgu yn amrywio yn gyson yn dibynnu ar thema’r dosbarth. Fodd bynnag, yn parhau i’r dyfodol dylwn ystyried llais y disgybl wrth gynllunio er mwyn asesu eu dealltwriaeth a hefyd er mwyn cael adborth personol y dysgwr ar y wers bresennol, cyn symud ymlaen i’r wers nesaf (Sackstein, 2015). Gallaf wneud hyn drwy amryw o dechnegau asesu ar gyfer dysgu, megis goleadau traffic, ac o ganlyniad byddwn yn gallu personoli’r dysgu a chychwyn wrth draed y plentyn, gan edrych ar yr hyn y gallant ei wneud eisoes, adeiladu ar hynny a'u cefnogi i ddatblygu'r sgiliau sydd eu hangen arnynt er mwyn symud ymlaen (Dunn, 2017). Cyfaddefa Llywodraeth Cymru (2020a) bod dilyniant bob disgybl yn unigryw ac “er bod y continwwm dysgu yr un peth ar gyfer pob dysgwr, gall cyflymder y cynnydd amrywio.” I wella, o hyn ymlaen, byddai unrhyw ymgais i gynhyrchu cyfres o weithgareddau addysgu a dysgu mewn maes penodol yn cael ei wneud gyda rhagdybiaethau ynghylch yr hyn sy'n drefn briodol i gyflwyno'r gweithgareddau i ddysgwyr o bob gallu (Hughes, 1995).






Safon SAC: Ymdrech barhaus a gwydnwch dysgwyr.
Profiad Proffesiynol: Sesiynau a gwersi parhaol sy’n craffu ar ddatblygu ymwybyddiaeth disgyblion o ffoneg.
Ased: Dilyniant o waith disgyblion.

Beth wnaethoch chi a pam?
Gwêl Edworthy (2021) bod addysgu ffoneg yn drylwyr i ddysgwyr yn rhoi cam cyntaf cadarn iddynt hwy ar eu taith i ddysgu darllen ac ysgrifennu. Dros fy amser yn addysgu mewn dosbarth Derbyn ar PAP3, cynlluniais ac addysgais gyfres o wersi dilyniannol a oedd yn canolbwyntio ar ymarfer a datblygu ymwybyddiaeth y disgyblion o ffoneg fesul cam.
Teimla Benzaken (2020) wrth addysgu ffoneg ei bod hi’n bwysig dechrau o’r dechrau drwy addysgu’r disgyblion i adnabod llythrennau cyffredin. Penderfynais i wneud hyn mewn fformat gêm lle'r oedd gofyn i’r disgyblion gyfatebu magned siâp llythyren benodol gyda’r llythyren gywir oedd ar y cerdyn. Bwriad hyn oedd bod y lluniau'n gosod y synau yn eu cyd-destun, gan ddarparu ffordd bleserus i ymarfer gan ddefnyddio'r synau maen nhw wedi'u dysgu (Miskin, 2007). Ar ôl i’r disgyblion ddod yn hyderus wrth adnabod eu llythrennau, adeiladwyd ar eu gwybodaeth drwy ddechrau seinio a segmentu’r llythrennau. Mynega Montessori (2019) cyn dechrau asio geiriau rhaid i'r plentyn feistroli'r holl synau. Felly gosodais her i’r dysgwyr lle'r oedd gofyn iddynt neidio mewn cylch er mwyn gwahaniaethu bob sain yn unigol mewn gair syml a glywon nhw. Dengys ymchwil Kelley (d.d) bod cyfuniad ffoneg yn cefnogi gallu myfyrwyr i ddarllen geiriau anghyfarwydd oherwydd ei fod yn darparu strategaeth gyson iddynt ar gyfer ceisio geirfa newydd. O hyn, mae disgyblion sy’n defnyddio’r strategaeth hon yn fwy tebygol o ddarllen geiriau'n gywir, sy'n arbennig o ysgogol i ddysgwyr sy'n ei chael hi'n anodd darllen. I barhau a’u taith, y cam nesaf oedd adeiladu nifer seiniau mewn gair. Addysgais hyn drwy ofyn wrth y disgyblion i adeiladu tŵr â blociau lle'r oedd un bloc yn cynrychioli un sain ac yn fuan daeth y dysgwyr i ddeall nad yw nifer y llythrennau mewn gair yn cyfateb i’r nifer o seiniau. Yn isymwybodol, defnyddiodd y disgyblion strategaeth o astudio’r gair ac yna syntheseiddio’r synau drwy drosi llythrennau yn ffonemau ac yna cyfuno'r synau hynny i greu gair ystyrlon (Literacyworldwide, d.d). Golyga hyn eu bod yn cyfuno rhannau neu elfennau i ffurfio cyfanwaith ac felly yn adlewyrchu'r dull synthetig-ffoneg sy'n dangos integreiddiad rhwng cynrychioliadau gweledol a ffonolegol (Johnston et al, 2011). Adeiladwyd o hyn wrth gysylltu’r seiniau er mwyn creu gair ‘CVC’ sy’n dilyn patrwm cytsain llafariad cytsain. Gall y strwythur hygyrch hwn chwarae rôl yng nghamau cyntaf darllen wrth i blant ddysgu mapio geiriau ysgrifenedig yn unedau llafar (Verhoeven, 2002). Yn ymestynnol, gofynnwyd i’r disgyblion ddechrau ffurfio geiriau, gyda chymorth yn gyntaf ac yna yn annibynnol. Dyma ddilyniant clir o ddeall bod rhai llythrennau'n gwneud synau penodol, ac yna ymlaen i ddeall gall grwpio’r synau hyn ffurfio geiriau (Anthony, 2019). Yn olaf, penderfynais i gynllunio gweithgaredd lle'r oedd rhaid i’r disgyblion rhoi’r frawddeg at ei gilydd yn gywir, ac yna ei ysgrifennu yn eu llyfrau. Roedd geiriau’r frawddeg wedi eu codio mewn lliwiau arbennig er mwyn cynorthwyo’r disgyblion i wybod pa air oedd yn dod yn gyntaf, pa eiriau oedd yn mynd yn y canol a pa air oedd y mynd ar ddiwedd y frawddeg. Sicrhaodd hyn bod y dysgwyr yn datblygu o fewn eu parth dysgu procsimol lle mae’r dilyniant yn y camau cysylltiol academaidd yn eu hymennydd yn gweithio orau (Vygotsky, 1978 a McEachern, 2016).

Beth rydych wedi dysgu?
Yn ystod y broses addysgu, sylwais fod ffoneg yn ffordd o ddysgu disgyblion sut i ddarllen ac ysgrifennu a’i fod yn cynorthwyo dysgwyr i glywed, adnabod a defnyddio gwahanol synau sy'n gwahaniaethu un gair o'r llall. Cymhara National Literacy Trust (2017) iaith ysgrifenedig â chod, felly bydd gwybod synau llythrennau unigol a sut mae'r llythrennau hynny i’w clywed pan fyddant wedi'u cyfuno yn helpu plant i ddadgodio geiriau wrth iddynt ddarllen yn y     pendraw. Er, ar adegau, gallai’r broses o addysgu ffoneg fod yn un hir, rhaid dyfalbarhau er mwyn cael y canlyniadau gorau ac yn hytrach na thrin ffoneg fel diben ynddo'i hun, mae'n fwy buddiol pan fydd yn cyd-fynd â'r broses gyffredinol o ddysgu plentyn i ddarllen (Savage, 2006). Er i Gibb (2015) ddatgan o ran addysgu darllen yn effeithiol a chodi safonau llythrennedd, a bod corff sylweddol o dystiolaeth yn dangos mai ffoneg yw'r ffordd fwyaf effeithiol i ddysgu pob plentyn i ddarllen, anghytunaf gyda’i safbwynt oblegid fy mod wedi profi nad yw un ffordd o addysgu ffoneg yn gweithio gyda bob dysgwr. Rhaid cofio nid ymyrraeth darllen yn unig yw ffoneg ac yn wahanol, mae'n ymwneud ag anghenion penodol y plentyn. Mae angen i raglen addysgu ddiwallu arddull dysgu ac anghenion plentyn er mwyn gallu ei ysgogi i fentro. Er mwyn diwallu anghenion penodol pob un o'n dysgwyr, mae angen i ni fod â meddwl agored a hyblyg yn ein dull fel addysgwyr (Brooks, 2007 a Reid, 2003).

Beth nesaf?
Awgryma Fielding-Barnsley (2010) bod angen hyfforddiant penodol ar athrawon i ddeall strwythur cadarn iaith er mwyn dod yn athrawon darllen effeithiol. Yn gytûn, dadansodda National Reading Panel (2021) bod gwybod nad yw pob rhaglen ffoneg yr un peth yn dod â'r goblygiad bod yn rhaid i athrawon gael dealltwriaeth eang am sut i werthuso gwahanol raglenni i benderfynu pa rai sy'n seiliedig ar dystiolaeth gref a sut y gallant ddefnyddio'r rhaglenni hyn yn eu hystafelloedd dosbarth eu hunain yn y modd fwyaf effeithiol. Felly, fel fy mod ar flaen y gad ac yn llwyr ymwybodol o’r hyn sydd ar gael i addysgu ffoneg, rwy’n bwriadu ymchwilio i mewn i raglenni eraill megis Aled Afal a ReadWriteInc sy’n cefnogi dysgu fesul dipyn. Byddwn hefyd yn ceisio paratoi’r dysgwyr at y dilyniant a fydd yn eu haddysg wrth iddyn nhw bontio o’r Cyfnod Sylfaen at Gyfnod Allweddol dau lle bydd gofyn iddyn nhw adeiladu ar eu gwybodaeth flaenorol o ffoneg i ddysgu ac ail-gyrchu’r strategaethau wrth ddechrau dysgu Saesneg. Cysyllta hyn a geiriau ac amcan Llywodraeth Cymru (2003) y dylai addysgwyr bob amser rhoi canolbwynt ar wneud cysylltiadau er mwyn “cefnogi cynnydd y disgyblion mewn dysgu iaith, pa iaith bynnag y bo,” a dyma un union yw fy mwriad i fel athrawes.
_________________________________________________________________________

Adfyfyrio ar gynllunio ar y Pedwar Diben (Tab 7).
Cyflwynwyd dau dempled Safon SAC i gefnogi, ynghyd a darn o dystiolaeth i bob un:
	Templed Safon SAC
	Tystiolaeth

	1. Pedwar Diben i ddysgwyr
	Cynllun gwers – Tasgau a heriau sy’n datblygu disgyblion i fod yn ddinasyddion, egwyddorol, gwybodus.

	2. Herio a disgwyliadau
	Cynllun gwers – Tasgau a heriau i ddatblygu dysgwyr uchelgeisiol, galluog.



Safon SAC: Pedwar Diben i ddysgwyr.
Profiad Proffesiynol: Tasgau, gweithgareddau a heriau sy’n ymwneud a addysgu’r disgyblion am hanes a traddodiadau Cymru yn dilyn y thema ‘Dewi Sant’.
Ased 1: Cynllun gwers ar y thema ‘Dewi Sant’
[bookmark: _Hlk68446517]Diben: Dinasyddion, egwyddorol, gwybodus.
Cynllun Gwers – BA3

	Darpar Athro
	Lois Ellis-Green

	Dosbarth:
	Derbyn

	Maes Dysgu 
	
Tasg ffocws 1: Ieithoedd, Llythrennedd a Chyfathrebu.
Tasg Ffocws 2: Celfyddydau Mynegiannol
	Dyddiad:
	1/3/2021 – 5/3/2021

	Ffocws Gwers:
	Gweithgareddau a tasgau sy’n hyrwyddo traddodiadau Cymru a Dydd Gwyl Ddewi

	Cysylltiadau perthnasol/ystyrlon â:
Cwricwlwm 
(2022)






Cyfrifoldebau trawsgwricwlaidd
(Llyth/Rhif/ CD)

	Cwricwlwm – Datganiad o’r hyn sy’n bwysig
Ieithoedd, llythrennedd a chyfathrebu – Mae deall ieithoedd yn allweddol i ddeall y byd o’n hamgylch.
Celfyddydau Mynegiannol - Mae archwilio’r celfyddydau mynegiannol yn hanfodol er mwyn dyfnhau sgiliau a gwybodaeth gelfyddydol, ac mae’n galluogi dysgwyr i ddod yn unigolion chwilfrydig a chreadigol.
Disgrifiadau Dysgu – Cam Cynnydd 1
Ieithoedd, llythrennedd a Chyfathrebu – Rwy’n gallu deall fod perthynas un-i-un rhwng y gair ysgrifenedig a’r gair llafar.
Celfyddydau Mynegiannol - Rwy’n dechrau archwilio syniadau, teimladau a gwahanol naws mewn amrywiaeth o waith creadigol.
.....................................................................................................................................
Cyfrifoldebau trawsgwricwlaidd Cam Cynnydd 1
Llythrennedd:
Ysgrifennu- Rwy'n gallu gwahaniaethu rhwng llythrennau.
MATh – Cam Cynnydd 2: Rwy’n gallu ysgrifennu gan ddefnyddio geirfa sy’n gynyddol ddychmygus, amrywiol a manwl gywir

Rhifedd:
Deall y system rhif - Rwy'n gallu cyfuno dau grŵp o wrthrychau i ddod o hyd i ‘faint i gyd?’.

Cymhwysedd ddigidol:
Data a meddwl cyfrifiadurol - Rwy'n gallu nodi, creu a dilyn dilyniannau a phatrymau mewn gweithgareddau bob dydd.

	Targedau Personol
 
	Cyfeiriad at y Safonau Cenedlaethol
Pedwar diben i ddysgwyr 




	Amcanion Dysgu 
(Ffocws ar Ddysgu – gôl)

	Erbyn diwedd y wers mi fyddaf wedi...
· Cwblhau gweithgareddau a tasgau sy’n hyrwyddo traddodiadau Cymru a Dydd Gwyl Ddewi

	Meini Prawf Llwyddo 
 (proses/cynnyrch)



	Er mwyn llwyddo rhaid i mi .....

1. Cwblhau dawns werin gyda partner
2. Ysgrifennu brawddeg / llythyren ynglun a Dewi Sant a tynnu llun o Dewi Sant o’r hyn maent yn cofio.




	Adnoddau Allweddol                    Iechyd a Diogelwch     
	Adnoddau’r cyflwyniad: Stori Dydd Gwyl Ddewi, Trefnu’r stori, pwerbwynt helpu.
Prif: Can a cherddoriaeth dawns werin, Clip dawns werin.
Heriau: toes cacen cri, cutters, rollingpin, cenin pedr, llun draig goch, banner draig goch, adnodd wordwall i drefnu’r stori, lluniau cenin pedr, gorchudd llygaid, cardiau snap.



	Amser
	Cynnwys, Addysgeg a Chyfleoedd Asesu (pwyntiau addysgu allweddol a chwestiynau)

	Cysylltiadau â Dysgu Blaenorol

	Tuff tray: Cyfleoedd i ddatbygu syniadau adio ymhellach.
Diwrnod Dydd Gwyl Ddewi

	Cam Agoriadol
(Cyflwyniad)


	Beth mae’r disgyblion yn gwneud
· Darllen stori Dydd Gwyl Ddewi.  
Egluro geiriau anghyfarwydd i’r disgyblion
Yn dibynnu pwy ddaw allan o’r ffyn lolipop, addasu’r cwestiwn yn ol gallu’r disgybl. 
e.e.
Gallu is – pwy ydi hwn?  = Dewi Sant
Gallu canolig – Beth ddigwyddodd yn y stori? = Gweld, Codi uwchben, helpu’r anifeiliaid
Gallu uwch – Pam ydyn ni’n dathlu Dydd Gwyl Ddewi
· Ail-atgoffa o ddigwyddiadau’r stori – Darllen y stori eto, gofyn i’r disgyblion beth sy’n digwydd yn y llun, Beth sy’n digwydd nesaf
· Ail-atgoffa o ddigwyddiadau’r stori – Trefnu’r stori gyda’n gilydd
· Ail-atgoffa o ddigwyddiadau’r stori – Testun trafod, Beth gallwn ni wneud i helpu eraill yn y dosbarth?

	Addysgu a Dysgu Craidd
(Corff y wers)
	Tasg Ffocws 1: Gyda minnau
· Dilyn cyfres o gyfarwyddiadau i ddawnsio dawns gwerin traddodiadol.
Cynhesu i fyny drwy neidio, rhedeg ar yr unfan, ymestyn.
Byddwn i yn rhoi cyfres o gyfarwyddiadau i’r disgyblion i wrando a dilyn, e.e Sgipiwch, rhedwch, clapiwch, newid partner ayb.
Dawnsio dawns werin: stepio, yn araf ac yna a cherddoriaeth.
Cynhesu i lawr gan adael i’r disgyblion ddewis ymarferion.

Tasg Ffocws 2: Gyda’r Cymhorthydd
· Ysgrifennu rhywbeth am Dewi Sant a tynnu llun ohono i gyd-fynd.
Gallu Uwch: Ysgrifennu brawddeg ymestynol gan ddefnyddio ansoddair i ddisgrifio Dewi Sant e.e ‘Mae Dewi Sant yn garedig achos mae’n helpu’ (MATh – hefyd i egluro pwy mae’n helpu)
Gallu Canolig: Ysgrifennu brawddeg gan ddefnyddio 1 ansoddair i ddisgrifio Dewi Sant e.e. ‘Mae Dewi Sant yn garedig’
Gallu is: Ysgrifennu ‘Dyma Dewi Sant’
ADY: Yn dibynnu ar gallu unigol y disgybl, ysgrifennu Dewi Sant neu ymarfer ffurfio llythyren D.

Heriau:
· Ardal Allanol – Yn y cegin fwd, creu cawl Cymreig.
· Tuff Tray – Gan ddefnyddio toes caceni cri, 
· Creu nifer o gacennau cri. E.e. ewch i greu 3/5/10+ o gacennau cri
· Allwch chi drefnu eich cacennau cri o mawr i bach
· Sawl cacen cri sydd gennyt ti a dy ffrind? (adio)
· Mesur Cenin Pedr gan ddefnyddio blociau
· Jit: Creu llun o’r ddraig goch / uwch a Canolig – ysgrifennu eu henw ar y llun.
· Bwrdd gwyn rhyngweithiol: Trefnu lluniau’r stori – allwch chi egluro’r stori i ffrind.
· Codio: Gan edrych ar lluniau o Genin Pedr ar y llawr, bydd un ffrind gyda gorchudd llygaid tra bydd y ffrind arall yn ceisio egluro i’w ffrind sut i gasglu’r Cenin Pedrau. 
· Snap Dydd Gwyl Ddewi: Mewn grwp, ydynt yn gallu darganfod pâr y llun Cymreig. Gallant hefyd newid y gem yma i fod fel Bingo gan geisio casglu 6 llun gwahanol. 


	Sesiwn gloi
	Os bydd amser - Ar ddiwedd bob gwers, byddwn yn gofyn wrth y disgyblion beth wnaethant heddiw a sut roeddent yn teimlo amdano.
Oherwydd cyfyng amser y diwrnod, byddwn wedyn yn paratoi’r disgyblion i fynd adref.





Beth wnaethoch chi a pam?
Gan mai oddeutu 7% o ddysgwyr oedd yn siarad Cymraeg adref yn fy ysgol leoliad (Estyn, 2019), a rhan helaeth o’r teuluoedd hynny heb eu cyflwyno i'r diwylliant Cymreig oedd ar gael iddynt, cynlluniais uned o waith, a ddechreuodd ar Fawrth y 1af, o dan y thema ‘Dewi Sant’ fel fy mod yn datblygu disgyblion i fod yn “ddinasyddion, egwyddorol, gwybodus sydd yn barod i fod yn ddinasyddion i Gymru a’r byd” (Donaldson, 2015, t.30). Prif amcan Yr Urdd (2021) yw magu cenedlaethau i fod a balchder yn eu Cymreictod a’u gwlad, tra hefyd i fod yn barod i ymgorffori eu diwylliant a’u hiaith i bawb yn y byd. Teimlais, felly, yr oedd yn briodol i mi ddechrau'r thema trwy anrhydeddu eu neges i genhedlaeth nesaf Cymru. O ganlyniad, un o’r tasgau ffocws oedd dilyn cyfarwyddiadau er mwyn dawnsio dawns werin draddodiadol. Cafodd y disgyblion hwyl fawr ar ddod i adnabod eu diwylliant Cymreig, ac erbyn diwedd y cyfnod, roedd y dysgwyr yn frwdfrydig i greu dawnsfeydd gwerin eu hunain. Yn ogystal, addysgais nifer o weithgareddau yn seiliedig ar Nawddsant Cymru. Tasg y disgyblion oedd ysgrifennu brawddeg yn disgrifio Dewi Sant yn ôl yr hyn a glywon nhw pan ddarllenais y stori iddynt. Roedd Dewi Sant yn ddyn o rinwedd arwrol a oedd wedi ei wreiddio mewn ffydd a gobaith a gwelais fod hyn yn elfen bwysig i drafod wrth geisio datblygu ymdeimlad o berthyn a gwladgarwch y dysgwyr. Sicrhaodd y tasgau yma i ddisgyblion ddysgu am hanes eu gwlad ac am y seintiau sy’n unigryw i Gymru. Cytuna Gust (1995) bod agweddau addysg ddiwylliannol fel hyn yn gymorth i ddysgwyr oroesi a ffynnu yn eu cymuned yn llwyddiannus, o fewn ein cenedl ac ar raddfa fyd-eang. Ymhellach, paratoais heriau annibynnol ar gyfer y ddarpariaeth barhaus lle'r oedd croeso i’r disgyblion gael profiadau diriaethol ac addysgol gyda chacenni cri, cawl, cennin pedr a’r ddraig goch. Bwriad hyn oedd fel bod y dysgwyr yn cael cyfle yn unigol i fagu balchder wrth ddysgu am draddodiadau Cymreig gan fod addysg a diwylliant yn gyd-ddibynnol, yn gyflenwol ac yn atodol yn eu holl agweddau a'u gweithgareddau. Felly, mae'r berthynas rhwng addysg a diwylliant yn anorchfygol (Kapur, 2018).

Beth rydych chi wedi dysgu?
Ar ôl ymgymryd â’r thema ‘Dewi Sant’ fel uned lawn o waith, sylwais nad yw’n bosib datblygu cariad at wlad y disgyblion yn dilyn un wers yn unig. Fodd bynnag roedd yn broses lle dim ond hwyluso a modelu’r diwylliant i’r disgyblion yr oeddwn i’n gallu ei wneud; rôl y disgybl eu hun oedd tanio’r awch a’r angen yn eu calonnau hwy eu hunain. Cytuna Owen yn Nutbrown et al (2002) fod y profiadau rydyn ni'n eu cynnig i blant ifanc yn cael effaith gydol oes ar y ffordd maen nhw'n datblygu ac yn gweld y byd.
Fel unigolyn sydd wedi tyfu i fynnu gyda’r awyrgylch Gymreig o fy amgylch, sylwais nad yw hyn yn wir i eraill, ac felly fel rhan o fy swydd fel addysgwr dylwn ddarparu cyfleoedd cyson er mwyn ehangu gorwelion y dysgwyr i roi amser i feithrin a magu dysgwyr sy’n holl ymwybodol o’u diwydiant. Cydnabydda’ theori gymdeithasol Bandura hyn drwy fod plant yn datblygu pwy ydyn nhw drwy ffactorau amgylcheddol, megis dynwared modelau rôl (Tutor2u, 2021). Ymhellach, dysgais fod amgylchedd y dysgwr yn dylanwadu ar eu hunaniaeth a’u persbectif o’r byd o’u cwmpas. Eglura Bronfenbrenner yn Pound (2009) hyn fel system ecolegol o amgylch y plentyn, lle mae dylanwadau o fywyd personol y dysgwr, a drefnir mewn haenau o’r enw'r system ficro, meso, ecso a macro, yn tywys meddylfryd disgybl ac yna eu cerflunio fel unigolyn annibynnol.



Beth nesaf?
Gwêl Pollard a Bourne (1994) bod rhieni'n rhan annatod o'r ysgol oblegid, trwy eu hesiampl a chyfarwyddyd, maent yn dylanwadu ar eu plentyn ac felly gallai’r disgybl weld eu byd yn dilyn llygaid eu rhiant. Ond eto, er mwyn parhau i ddatblygu disgyblion sydd â balchder i fod yn ddinasyddion i’w gwlad, byddwn yn ceisio cynnwys eu rhieni fel bod amgylchfyd y dysgwyr yn cael eu trochi’n llwyr i’r hyn sydd o’u cwmpas. Cyflwyna Llywodraeth Cymru (2020b) faes dysgu a phrofiad sy’n ymroddedig i Gelfyddydau Mynegiannol lle “gall dysgwyr ddod i ddeall a gwerthfawrogi diwylliannau a chymdeithasau yng Nghymru a’r byd.” Fel fy mod yn gwireddu’r dyhead yma, byddwn yn ceisio annog disgyblion i gymryd rhan mewn cystadlaethau Cenedlaethol megis Yr Eisteddfod fel eu bod yn wybodus o dalentau ac unigrywiaeth Cymru. Fodd bynnag, mae’n rhaid i mi fel athrawes hefyd gofio nad Cymru yn unig yw diwylliant yr holl ddisgyblion yn y dosbarth a byddai cyfyngu’r dysgwyr i hyn yn unig yn eu culhau eu meddyliau. Byddwn felly yn ceisio cynllunio ar gyfer dysgu ac addysgu nifer o ddiwylliannau gan gadw mewn cof yr holl wledydd, draddodiadau, credoau a’u harferion (Llywodraeth Cymru, 2008). Wrth adfyfyrio ar y profiad uchod, sylwn y dylwn wedi cynllunio yn fanylach ar gyfer anghenion disgybl a oedd yn Dyst Jehova na allai brofi na dathlu digwyddiadau Cenedlaethol. Pe bawn yn ail-wneud y thema, byddwn yn ystyried rhoi enw mwy cynhwysol iddo, megis ‘Cymru’ fel nad yw’n craffu ar un Sant Cymreig fel bod y disgybl Tyst Jehova yn gallu bod yn rhan lawn o’r addysg i gyd.

______________________________________________________________________

Safon SAC: Herio a disgwyliadau.
Profiad Proffesiynol: Tasgau, gweithgareddau a heriau yn cyflwyno adio i ddysgwyr.

Ased 2: Cynllun gwers yn datblygu sgiliau Mathemateg. 
Diben: Dysgwyr uchelgeisiol, galluog.

Cynllun Gwers – BA3
	Darpar Athro
	Lois Ellis-Green

	Dosbarth:
	Derbyn

	Maes Dysgu (CS:2015)/ Pwnc (CA2 2016/2008)/ MDaPh (2022)
	
Mathemateg a rhifedd
	Dyddiad:
	1/2/21 – 5/2/21

	Ffocws Gwers:
	Adio 

	Cysylltiadau perthnasol/ystyrlon â:
Cwricwlwm 
(2022)


Cyfrifoldebau trawsgwricwlaidd
(Llyth/Rhif/ CD)

	Cwricwlwm – Datganiad o’r hyn sy’n bwysig:
Mae algebra yn defnyddio systemau symbolau i fynegi strwythur perthnasoedd mathemategol

Disgrifiadau Dysgu 
Cam Cynnydd 1 - Rwy’n dechrau dangos dealltwriaeth o gysyniadau ‘hafal’ a ‘ddim yn hafal’ gan ddefnyddio gwrthrychau
.....................................................................................................................................
Cyfrifoldebau trawsgwricwlaidd – Cam cynnydd 1
Llythrennedd
Siarad - Rwy’n gallu cyfathrebu ystyr gan ddefnyddio iaith lafar estynedig a/neu ystum.
Rhifedd
Deall  system rhif - Rwy'n gallu archwilio amcangyfrifon drwy gyfrif
Cymhwysedd ddigidol
Data a meddwl cyfrifiadurol - Rwy'n gallu adnabod a dilyn cyfarwyddiadau yn y drefn briodol er mwyn cyflawni tasg.

	Targedau Personol

	Cyfeiriad at y Safonau Cenedlaethol
Herio a disgwyliadau




	Amcanion Dysgu 

	Erbyn diwedd y wers byddwch wedi llwyddo i ......
· Adio dau rif at eu gilydd a darganfod yr ateb

	Meini Prawf Llwyddo 
 



	Er mwyn llwyddo i rhaid i mi .....
· Adio lluniau
· Adio gwrthrychau
· Adio gan ddefnyddi symbolau rhif
· Uwch = ysgrifennu swm adio allan yn gywir




	Adnoddau Allweddol                    Iechyd a Diogelwch     
	Cyflwyniad:
1/2 - Pwynt pwer gyda lluniau arno i symud
3 – Pwynt pwer gyda lluniau a + / = arno
4/5 – bwrdd gwyn bach gyda symiau arno


Tasgau ffocws / heriau:
Peiriant rhif, Pom poms, Sialc, byrddau du, cerrig rhif, Matiau symiau, Lego, Olwynion symiau, pegiau rhif.






	Amser
	Cynnwys, Addysgeg a Chyfleoedd Asesu (pwyntiau addysgu allweddol a chwestiynau)

	Cysylltiadau â Dysgu Blaenorol

	Gweler gynllun gwers Adnabod rhif.

	Cam Agoriadol
(Cyflwyniad)


	Beth mae’r disgyblion yn gwneud
1)
· Cyfri i 5/10/20+
· Cyfri ar y cyd
· Defnyddio’r bwrdd gwyn rhyngweithiol i symud y rhifau at ei gilydd
· Cyfri yn unigol ac yn y pen (munud i feddwl, meddwl paru rhannu)
· Ateb cwestiynau
2) 
- Atgoffa o waith ddoe. Mynd dros rhai symiau eto lle roedd yn drafferthus i ddisgyblion. Gofyn wrth disgyblion gwahanol i ateb
- Dechrau ymarfer gyda gwefan ‘Topmarks’

3) 
- Cyfri gwrthrychau lle mae’r symbolau adio i mewn yn barod.
- Topmarks

4)
- Dechrau annog adio gyda rhif. Rhoi y rhif cyntaf yn y pen a cyfri ymlaen y gweddil gan ddefnyddio bysedd i helpu.

5) 
- Symiau adio gyda rhifau yn unig. Dysgwyr i geisio ffurfio’r rhifau ar fyrddau gwyn bach/yn yr awyr.


Beth ydw i’n gwneud fel athrawes
Cyflwyno i’r dosbarth gyfan.
1)
· Tawelu pawb ar y mat
· Gan ddefnyddio ffyn lolipop i ddewis disgyblion, gofyn iddynt gyfri i 5/10/20+ (yn dibynnu ar eu gallu)
· Ar y bwrdd gwyn rhyngweithiol byddwn yn dangos grwpiau o luniau, e.e llun o ddraig goch. Byddwn yn cyfri ar y cyd y nifer o ddreigiau coch. Yna byddwn yn dangos nifer arall o ddreigiau coch iddynt. Byddwn yn dewis disgybl gyfri rhain gyda ffyn lolipop.
· Bydd y lluniau wedi’w gosod mewn ffordd ble fydd modd eu cyfuno gyda’i gilydd. Egluro mai adio yw hwn. Yna byddwn yn cyfri’r gwrthrychau unwaith y byddant wedi dod ynghyd.
· Egluro’r tasgau annibynnol yn fras a rhannu’r disgyblion mewn grwpiau

	Addysgu a Dysgu Craidd
(Corff y wers)
	
Tasg Ffocws 1: Gyda minnau
Tasg gychwynnol - Bydd peiriant adio gennyf, tebyg i’r un yn y linc isod. Bwriad y peiriant rhif bydd dangos y disgyblion bod dau nifer yn dod at ei gilydd i wneud nifer cyfan.
https://www.teachstarter.com/wp-content/uploads/2016/07/Adding-Fun.png 
Bydd cwestiynau adio ar ffurf cardiau flach gennyf. 
Uwch = e.e 6+7, 8+9, 10+4 ayb
Canol = e.e 4+3, 5+5, 7+8 ayb
Is = e.e 1+2, 2+3, 0+2 ayb
Yna bydd y disgyblion yn defnyddio’r peiriant rhif er mwyn dangos sut i wneud y swn, e.e 5 pel mewn un tiwb a 6 pel mewn tiwb aral = 5+6.
Cyfri nifer y peli sydd wedi disgyn i lawr yn y fasged er mwyn canfod yr ateb.

Addasiadau ar ol adfyfyrio: grwp uwch/cannol – adio i 10, grwp is/ADY – adio i 5 gyda chymorth.
Newid yr her pegiau i her gyda niwmicon

Prif dasg –
Yn eu llyfrau, ysgrifennu’r symiau oddi ar y cardiau flach yn eu llyfrau yn gywir, un rhif i bob blwch sgwar. 
Eu hannog i roi y rhif cyntaf yn eu pen ac yna cyfri ymlaen o hynny gyda’r rhif nesaf. Os yn cael trafferth, gallant eto ddefnyddio’r peiriant rhif.





Tasg Ffocws 2: Gyda’r cymhorthydd
Gellid gwneud y dasg ym tu allan ar yr iard os bydd y tywydd yn caniatau, neu
gyda sialc a byrddau du.
Yn debyg i’r peiriant rhif, bydd triongl o gylchoedd tebyg i’r isod.

Bydd y cymhorthydd yn rhoi nifer o gerrig yn y ddau gylch gwaelod a bydd rhaid i’r disgyblion rhoi y nifer cywir o adnoddau yn y cylch top ar ol eu adio yn gywir.
Eto, byddwn yn gwahaniaethu fel y dasg uchod er mwyn ymarfer sgiliau ymhellach.

Tasgau annibynnol:
Bydd y tasgau yma yn cael eu wneud yn annibynnol gyda eglurhad ar ddechrau’r gwersi.
1) Bydd mat gyda gwahanol symiau arno (wedi’w wahaniaethu, gall y disgyblion ddewis ar ba lefel her maent eisiau gweithio arno.)  Nod y dasg yw defnyddio blociau lliw i gynrychioli un rhif, ac yna blociau lliw arall a’i adeiladu at ei gilydd er mwyn darganfod y rhif cyfan. Yn debyg i’r isod: https://www.playdoughtoplato.com/wp-content/uploads/2015/05/LEGO-Addition-Cards.jpg 
2) Ar gyfer yr ail dasg bydd 3 olwyn gyda symiau gwahanol arno. Eto wedi’w gwahaniaethu gyda lluniau a rhifau fel bod modd i’r disgyblion ddewis eu lefel her. Nod y dasg yw rhoi’r peg a’r rhif cywir i gyfatebu gyda’r swm.



	Sesiwn gloi
	Ymarfer gyda’r gwefan Topmarks – cynnal twrnament fer ymysg disgyblion



Beth wnaethoch chi a pam?
Un o fy nhargedau oedd datblygu ffyrdd o addysgu Mathemateg yn y dosbarth. Felly penderfynais i ffocysu ar yr elfen o adio drwy ddefnyddio heriau i adeiladu ar wybodaeth flaenorol y disgyblion yn ddyddiol. Drwy ganmol dysgwyr yn aml yn ôl eu hymdrech, megis eu gwaith caled, eu strategaethau, eu ffocws neu ddyfalbarhad, rhoddai gyfle teg iddynt ddysgu am her a datblygu gwytnwch yn hytrach na'r nod fel cyflawni tasg yn unig. Mabwysiada Dweck yn Stanford Alumni (2014) y dechneg yma gan y profwyd i danio chwilfrydedd o gwmpas y feddylfryd na allan nhw ei wneud… eto. Rhoddai felly gyfle i ddisgyblion brofi bod deallusrwydd yn rhinwedd y gellir ei newid a'i ddatblygu drwy ymestyn eu hunain a dysgu rhywbeth newydd fel gallai eu hymennydd ffurfio cysylltiadau cyson (BBC Bitesize, 2021). Ffrydiai hyn ddysgwyr yn ôl uchelgais Donaldson (2015) o’r pedwar diben yng Nghwricwlwm Newydd i Gymru 2022. Ymhellach, rhoddwyd cyfle i ddisgyblion adio gan ddefnyddio gwrthrychau amrywiol, megis cerrig neu flociau, fel y gallent fynd â'r addysg y tu allan i furiau'r ystafell ddosbarth a’i wreiddio i fywyd bob dydd. Drwy roi profiadau ymarferol i ddysgwyr, mae'n cynyddu'r gyfradd y mae disgyblion yn cymryd gwybodaeth i mewn ac o ganlyniad yn ei gwneud hi'n haws iddynt ennill dealltwriaeth fathemategol ddyfnach (Kaput et al, 2002 a Roschelle et al, 2000). Yn yr un modd, trafoda Haylock a Cockburn (2017) am fodel sydd o blaid rhoi profiadau diriaethol fel hyn i ddysgwyr. Fodd bynnag, pwysleisir hefyd nad yw gwrthrychau yn unig yn ddigon a dylid hefyd gynnwys iaith Fathemategol gywir, symbolau bwriadol, a lluniau priodol i gefnogi’r addysg er mwyn cyflawni’r cysylltiad gwybyddol.

Beth rydych chi wedi dysgu?
Yn dilyn y profiad, agorodd fy llygaid at ba mor wahanol oedd arddulliau disgyblion o gaffael gwybodaeth, er enghraifft dysgu gweledol, clywedol a chinesthetig (Reflective Practie, 2007). Cydnabydda’ Lengel (2010) trwy addasu'r dysgu, gellir cwrdd â safonau academaidd, a gellir datblygu sgiliau bywyd pwysig, a thrwy hynny creu dysgwyr sydd eisiau ffynnu’n gydol oes.  Felly sylwais er mwyn cyrchu addysg o’r radd flaenaf, rhaid i athrawon ymateb i'r hyn y mae disgyblion yn ei wneud, ac yn hyn oll, barhau i ddal dysgwyr yn atebol i nodau dysgu (Kilpatrick et al, 2001, Lampert, 2001, a Newman a Associates, 1996). Yn yr un modd, dysgais mai dim ond yr hyn mae disgyblion yn ei wybod sy’n bodoli y gallant anelu ato. O hynny, gwelais rhaid i mi fel addysgwr ymateb i'w diddordebau, eu helpu i ddatblygu'r rhain a mabwysiadu agwedd hyblyg fel y gallant ddyheu am uchelgais gwerthfawr ac unigryw (Independent School Parent, 2021). Er ar adegau bydd disgybl yn methu a chyrraedd eu nod y tro cyntaf, datblygai hyn ymagwedd o ddyfalbarhad a gwydnwch lle mae’r agwedd gydnerth yn enghraifft o feddylfryd twf (Dweck, 2017). Gwelaf bwysigrwydd yn yr elfen yma wrth ddatblygu dysgwyr yn ôl y pedwar diben, oblegid dysgai ddisgyblion i beidio rhoi ffidil yn y to pan fydd y ffordd o’u blaenau’n edrych yn anodd.

Beth nesaf?
Dengys ymchwil Flutter (2007) gall strategaethau llais y disgybl fod yn brofiad trawsnewidiol i athrawon ac i ddysgwyr gan ei fod yn galluogi athrawon i gael dealltwriaeth ddyfnach o'r prosesau addysgu a dysgu. O ystyried hyn, i wella, credaf y dylwn gynnwys llais y plentyn wrth gynllunio fel fy mod yn rhoi cyfle i’r disgyblion gyflawni eu gweledigaethau eu hunain, felly yn paratoi disgyblion ysgogol sydd â’r awch a'r angen i ddysgu. Cydnabydda’ Estyn (2019) hyn fel arfer dda gan fod cryfhau llais y dysgwr yn gymorth i ddatblygu disgyblion annibynnol sy’n cymryd cyfrifoldeb dros eu gwaith. Gallaf ymgorffori’r agweddau yma drwyddi draw fy ngwersi drwy osod tasgau fel heriau tsili lle mae croeso i’r disgyblion ddewis eu lefel her. Dyma ffordd o roi dewis i ddysgwyr dros y gweithgareddau maent yn eu cwblhau, ac felly yn caniatáu i'r gwaith gael ei gyfateb yn agosach â gallu academaidd (All Saints, 2015). Ymhellach felly, mae’n ffordd i ddisgyblion ymestyn eu gorwelion wrth iddynt gael eu hadeiladu i fod yn barod am her. Ffordd arall gallwn i ddatblygu dysgwyr “uchelgeisiol, galluog” yw drwy ofyn iddynt i adfyfyrio ar ddiwedd y wers, er enghraifft drwy wynebau hapus neu system goleadau traffic (Donaldson, 2015, t.29).







Rhan 2 – Adfyfyrio Beirniadol.

Pwysleisia Dewey (1933) a Colwell et al (2015) bwysigrwydd adfyfyrio er mwyn cefnogi dealltwriaeth o’n hymarfer fel y gallwn ei wella ymhellach ar sail profiadau go iawn ac ystyrlon. Adeilada Schön (1983) ar y syniad o weithredu myfyriol drwy ei ddefnyddio fel crefft i adlewyrchu ar waith ac addasu wrth i sefyllfa ddatblygu neu i fyfyrio ar weithredu, hynny yw, edrych yn ôl ar yr hyn sydd wedi digwydd ac ystyried pam y digwyddodd a’i effaith. Nod yr aseiniad yma yw adfyfyrio’n feirniadol ar fy nghynnydd yn ystod fy nhrydydd brofiad addysgu proffesiynol, gan dynnu sylw yn enwedig tuag at elfennau pedagogaidd o fy Mhasbort Dysgu Proffesiynol. Ynghyd â hyn, byddwn yn myfyrio er mwyn pennu’r camau nesaf ar gyfer fy natblygiad proffesiynol gan gyfiawnhau’r camau nesaf ar gyfer gwella (Sergiovanni, 1987).
Addysg o’r radd flaenaf yw hawl a haeddiant pob disgybl a thra bod cyfnod cyffrous o newidiadau ar y gorwel o ran Cwricwlwm Newydd i Gymru, penderfynais i graffu’n benodol ar fy natblygiad wrth ymgorffori’r pedwar diben drwyddi draw yn fy ngwersi (Comisiynydd Plant Cymru, 2021). Ar hyn o bryd, rwy’n sicr fy mod ar y trywydd cywir pan cynllunio yn ôl “deilliannau dysgu a lles” a hynny mewn ffordd sy’n paratoi disgyblion at fywyd tu allan i’r ysgol. Fodd bynnag, er mwyn codi fy safonau tu hwnt i’r disgwyliadau mae’n rhaid i mi fireinio’r sgil o: 
“godi ymwybyddiaeth o sut mae profiadau dysgu a deilliannau perfformiad o safon uchel yn arwain at well dysgu a gwell synnwyr o les.”
(PDPA, 2020, t.6)
Pe bawn yn llwyddiannus wrth ddatblygu’r agwedd yma o addysgeg yn fy ymarfer, byddwn yn sicr yn paratoi dysgwyr gan ddilyn trywydd y pedwar diben. Byddwn hefyd yn sicrhau fy mod yn arwain cenhadaeth yn ei flaen lle mae rhagoriaeth i bawb er mwyn codi safonau a lleihau'r bwlch cyrhaeddiad (Williams, 2021).
Yng nghlwm â’r chwe maes dysgu a phrofiad, argymhella Donaldson (2015) y dylai athrawon ymgorffori’r pedwar diben drwyddi draw eu cynlluniau dysgu er mwyn sicrhau addysg sy’n greadigol ac yn werthfawr i bob disgybl. Yn yr un modd, gwelwn y pedwar diben fel arweinwr sy’n tywys addysgwr a disgyblion trwy'r pum cam cynnydd arfaethedig a fyddai, yn y pen draw, yn annog addysg sydd ar gontinwwm dysgu parhaol (Llywodraeth Cymru 2020c). Serch hynny, ystyria Taylor a Power (2020) a Priestley et al (2016) os bydd y pedwar diben yn disodli gwersi pwnc sengl gallai drawsnewid safon addysg mewn modd cymhleth. Ond eto crisialu’r gwerthoedd i ddatblygu holl blant a phobl ifanc Cymru’n gydol oes yw prif bwrpas y dibenion (Cyngor y Gweithlu Addysg, 2021).
Dadleua Cohen (2006) a Durlak a Weissberg (2011) bod rhaid ail-lunio nodau addysg i flaenoriaethu nid yn unig dysgu academaidd, ond hefyd i agweddau emosiynol. Dengys Donaldson (2015, t.29) ei fod ar flaen y gad drwy ddiffinio un diben fel datblygu “unigolion iach, hyderus sy’n barod i fyw bywyd gan wireddu eu dyheadau fel aelodau gwerthfawr o gymdeithas.” Awgryma Forest-Mackay (d.d) bod hyn yn ganolog i dyfiant personol mewn lles ac iechyd lle mae’n cwmpasu'r elfennau corfforol, seicolegol, emosiynol, diwylliannol a chymdeithasol sy’n rhyng-gysylltiedig a galluogi i bawb cymryd rhan lawn mewn bywyd hyd eithaf eu gallu mewn byd sy'n newid yn barhaus. Ar y llaw arall, dadansodda Chase a Statham (2010) ddatblygiad mewn hyder ac iechyd, a ddaw law yn llaw â’r diben yma, fel teimlad deinamig sy’n gwella pan all dysgwyr gyflawni eu nodau personol. Felly, mae’n rhoi pwyslais enfawr ar ddatblygu’r unigolyn o’r mewn ac am allan drwy ddeallusrwydd emosiynol fel gall y disgybl fonitro ei deimladau ac emosiynau ei hun ac eraill i lywio meddwl a gweithrediad (Salovey a Sluyter, 1997). Cysyllta hyn a theori Csikszentmihalyi (2013) lle mae ei syniad o lif yn disgrifio’r boddhad personol mae dysgwyr yn profi wrth lwyddo mewn her. Yn fy marn i, mae’r diben hyn yn cefnogi datblygu disgyblion i deimlo’n ddiogel yn emosiynol a bod â lefel dda o hunanhyder oblegid bod cyfleoedd i ddysgu sut i ymdopi ac unrhyw sialens yn briodol fel aelodau iach o’r gymdeithas (Dweck, 2007). Yn debyg, pwysleisia Pound (2009) bydd plant heb ymdeimlad o les yn ei chael hi'n anodd canolbwyntio neu gymryd rhan yn llawn mewn gweithgareddau, ac yn hytrach yn fwy tebygol o arddangos ymddygiad gwael. Cana Leavers yn Arnerich (2018) yr un dôn, fodd bynnag, mewn cymhariaeth â gwaith Csikszentmihalyi lle mae’n defnyddio'r syniad o lif mewn perthynas â chreadigrwydd. Cymhwysa Leavers y syniad i amseroedd lle mae dysgwyr yn ymgolli eu hunain yn llwyr mewn profiad ac o hynny mae lefelau uchel o les ac iechyd yn datblygu o fewn yr unigolyn fel y gallai brofi’r byd ar ei orau.
Ymhellach, hunan-gymeriad a gwerthoedd moesegol yw'r grymoedd hanfodol sy'n gweithredu fel canllawiau cyffredinol i ddysgwr i gefnogi'r broses o wneud penderfyniadau ac i weithredu'n gyfrifol am faterion byd-eang (Lee et al, 2012). Cytuna MacNaughton et al (2003) drwy gydnabod bod bob disgybl yn gymwys i, ac â’r hawl a'r gallu cynhenid, i gyfrannu at addasiadau sy'n effeithio ar eu bywydau. Yn ei gyfanrwydd, dyma brif nod yr ail ddiben lle erfynia Donaldson (2015, t.29) arnom fel addysgwyr i ddatblygu disgyblion sy’n “ddinasyddion egwyddorol, gwybodus yng Nghymru a’r byd.” Rhoddai hyn bwyslais ar feithrin dysgwyr sy’n barod i gyfrannu at ddyfodol eu cymdeithas fel y genhedlaeth nesaf o arweinwyr a gweithwyr mewn cymunedau amlddiwylliannol (COAG, 2009). I’r gogwydd arall, honna DEEWR (2009) bod profiadau o berthnasoedd positif o fewn cymunedau amrywiol yn magu dinasyddion moesegol oblegid bod yn datblygu’r ymdeimlad o berthyn yng ngwreiddiau’r unigolyn. Gallwn ddadlau felly, bod ymdeimlad cadarnhaol o hunaniaeth a phrofi perthnasoedd parchus, ymatebol yn cryfhau diddordeb a sgiliau plant wrth ddod yn gyfranwyr gweithredol i'w byd (Harris a Manatakis, 2013). Ymglyma hyn yn gadarn i theori cymdeithasol-ddiwylliannol Vygotsky (1962) drwy ystyried datblygiad plentyn fel proses lle mae disgyblion yn caffael eu gwerthoedd diwylliannol a’u credoau drwy gydweithredu ag aelodau mwy gwybodus o'r gymdeithas. Er i Piaget (1959) nodi bod datblygiad gwybyddol yn gyffredinol gyson ar draws diwylliannau, chwala Vygotsky (1978) ei farn drwy ddatblygu ei theori ymhellach a thybio bod datblygiad gwybyddol yn amrywio ar draws diwylliannau a’u bod yn dueddol o ragflaenu datblygiad academaidd. Ymhlith y pedwar pwrpas, mae’r diben uchod yn sicr o agor drysau i gynnwys cymuned fel rhan ganolog o addysg frodorol disgyblion, hynny yw, rhoddai anrhydedd i’r ffaith bod yr amgylchedd mae plant yn tyfu i fyny ynddo yn dylanwadu ar sut maen nhw'n meddwl wrth ffurfio eu barn personol (McLeod, 2018).
Gwelir yng ngwaith Donaldson (2015, t.29) mai bwriad un o’r dibenion yw cynyddu cymhwysedd y disgyblion er mwyn datblygu dysgwyr sy’n “uchelgeisiol, galluog sy’n barod i ddysgu drwy gydol eu hoes.” Dadansodda Swan (2003) gallwn gyflawni’r nod yma fel addysgwyr os ydyn ni yn sicrhau bod dysgwyr yn teimlo’n gymwys yn eu gwaith ysgol fel bod eu diddordeb astudio yn datblygu, er mwyn, yn y pendraw, cael effaith bositif ar eu canlyniadau academaidd. Wedi’r cyfan, gwyddai Blocker (2012) bod cael uchelgais mewn addysg yn bwysig oherwydd penderfyniadau’r disgybl fydd yn siapio ei ddyfodol. Tra i adroddiad Donaldson (2015) awgrymu fod rhaid i rinweddau dysgu ddod yn fwy na sgiliau gallu-gwneud, rhaid cofio mai datblygu tueddiadau y byddwn i’n gwneud fel athrawon er mwyn anrhydeddu’r diben yma a mabwysiadu’r sgiliau wrth ddysgu bydd rôl y disgyblion. Yn y bôn, dyheuwn fel proffesiwn i dyfu ymddygiadau positif i fod yn arferion ac felly dros amser, bydd dysgwyr yn gwella eu sgiliau o ddyfalbarhad, cwestiynu a rhesymu oblegid byddant yn defnyddio'r ymddygiadau hyn yn amlach ac mewn ystod ehangach o gyd-destunau. Braslunia hyn ddysgwyr llawn gallu ac uchelgeisiau am oes (Learning Power, 2018a). Yn ôl hyn, fe welwn gysylltiad cadarnhaol rhwng uchelgais nodau a chyflawniad drwyddi draw'r diben oblegid fod cyfleoedd i ddisgyblion adeiladu corff o wybodaeth a bod â sgiliau i gysylltu a chymhwyso'r wybodaeth honno mewn gwahanol brofiadau fel y gallant osod safonau uchel i'w hunain a cheisio mwynhau heriau a datrys problemau o fewn eu haddysg (Fuchs et al, 1985). Ar yr ochr arall i’r geiniog, dadleua Dweck (2000) bod rhaid cadw’r disgyblion yn realistig a rhesymol fel nad ydynt yn poeni wrth wynebu anhawster neu fethiant. Ond eto, pwrpas y diben hwn yw ymestyn meddwl gwybyddol plant a rhoi cyfleoedd iddynt gyfleu eu syniadau a'u meddyliau (Pugh a Selleck, 1995).
Cwestiyna Guilford (1950) pam fod cyn lleied o gydberthynas ymddangosiadol rhwng addysg a chynhyrchedd creadigol. Er hynny, does dim amheuaeth bod y pedwar diben yn datblygu disgyblion sy’n “gyfranwyr mentrus, creadigol sy’n barod i chwarae eu rhan yn llawn yn eu bywyd a’u gwaith” (Donaldson, 2015, t.29). Teimla Sawyer (2003) bod creadigrwydd wrth wraidd proses ddatblygiadol sy'n arwain at ryngweithio cymdeithasol. Dengys hyn bod cysylltiad agos rhwng camau datblygiadol creadigrwydd a datblygiad gwybyddol cyffredinol (Urban, 2009). Bwriad meithrin creadigrwydd mewn addysg yw mynd i'r afael â phryderon megis delio â phroblemau amwys, ymdopi â'r byd sy'n newid yn gyflym ac i wynebu'r dyfodol (Parkhurst, 1999, a Bruce, 2004). O ganlyniad hyn, ni ellir anwybyddu neu atal creadigrwydd trwy addysg neu adael ei ddatblygiad i un ochr i dynged gymryd yr awenau (NESTA, 2002, a Poole, 1980). Amlyga Parkhurst (1999) a Craft (1999) bod yn anghenraid cael creadigrwydd mewn addysg ac fel sgil bywyd sylfaenol er mwyn paratoi cenedlaethau'r dyfodol fel y gallant oroesi yn ogystal â ffynnu yn yr unfed ganrif ar hugain. Crisiala waith Drummond et al (2000) hyn oll, lle noda mai angen mwyaf plant yw rhyddid i dyfu a meddwl. Pwysleisia’r diben yma ar ddatblygu dysgwyr sy’n cysylltu a chymhwyso eu gwybodaeth a'u sgiliau i greu syniadau a chynhyrchion boed drwy feddwl yn greadigol i ail-fframio a datrys problemau neu i fachu cyfleoedd gwerthfawr (Learning Power, 2018b). Yn yr un modd, daw’r pwrpas yma law yn llaw â darparu offeryn dysgu i ddisgyblion sy'n gysylltiedig â chynnal prosiectau entrepreneuraidd; hynny yw, prosiectau gweithredu a gaiff ei arwain gan ddysgwyr sy’n ymateb i’w cymuned ehangach (Pepin, 2018). Er gwaethaf hyn, nid yw addysgu entrepreneuriaid yn darparu atebion, ond mae'n cefnogi disgyblion i gwestiynu a gwthio ffiniau i feddwl yn greadigol a bod yn ddigon hyderus yn eu gallu eu hunain i gymryd y risgiau sy'n angenrheidiol i lwyddo (British Council, 2021).
O bwyso a mesur yr ymchwil lenyddiaeth uchod, a hefyd cymryd i ystyriaeth fy mhrofiadau a’m hymdrechion parod i gynnwys y pedwar diben o fewn y gwersi, mae mor glir â hoel ar bost mai nod y pedwar diben yw darparu gweledigaeth a dyhead ar gyfer bob plentyn i fod yn ddinasyddion hyderus, galluog a thosturiol dros Gymru a'r byd (GwE, 2018). Yn ddi-os, er mwyn gwella fy arfer broffesiynol, dylwn hybu disgyblion i fentro oblegid pwysleisia’r Gweinidog Addysg yn nogfen Llywodraeth Cymru (2020d) ein bod yn ceisio gosod disgwyliadau uchel i bawb, hyrwyddo lles unigolion a chenedlaethol, mynd i'r afael ag a cham wybodaeth, a hefyd annog ymgysylltiad beirniadol a dinesig. Yn ôl pob tebyg felly, teimlaf fy mod ar hyn o bryd yn gwthio’r dibenion ar y dysgwyr, yn hytrach na’i hwyluso i’r disgyblion eu harchwilio eu hunain (Knight, 2018). Adlewyrchaf ar hyn ac i ddatblygu fy null o addysgu ymhellach, byddaf yn sicrhau bod pob disgybl yn cael cyfleoedd i ddysgu a fydd yn cryfhau galluoedd yr unigolion a’r cymdeithasau i gyfrannu at dwf economaidd a lles cymdeithasol (OECD, 2014). Gallwn wneud hyn drwy ragflaenu llais y disgybl;
“gall cyfranogiad cadarn gan ddisgyblion gynorthwyo â gwella'r ysgol trwy helpu'r ysgol i amlygu blaenoriaethau at y dyfodol a gwneud penderfyniadau mwy gwybodus am les, profiadau dysgu ac ansawdd addysgu”
 (Cymru Fyw, 2016).
Caniateir hyn i mi roi pwyslais enfawr ar ddysgwyr yn arwain eu haddysg ac wrth reswm, nid yn unig y dylwn ystyried barn plant ond mae gennyf hefyd rwymedigaeth foesol i alluogi disgyblion i fynegi eu teimladau mor effeithiol â phosibl (Cooper, 1993). Esbonia Mentally healthy schools (d.d) nad oes un ffordd i hyrwyddo llais plant a phobl ifanc mewn ysgol bellach gan fod pob lleoliad yn wahanol gyda charfan unigryw o ddisgyblion. Fodd bynnag, hoffwn gryfhau’r ymagwedd a datblygu meddwl y disgyblion drwy ddulliau syml megis gridiau G.E.D, sesiynau amseroedd cylch a hefyd drwy ddulliau asesu ar gyfer dysgu fel system o oleuadau traffig (Llywodraeth Cymru, 2010). Credaf drwy ddefnyddio elfennau sy’n gyfarwydd i’r dysgwyr, y byddant yn fwy hyderus i gyfleu eu barn ac yn eu cymell ac yn cryfhau eu hunan-barch tuag at gydnabod yr angen i archwilio cysylltiadau rhwng eu lleisiau yn yr ysgol a thu hwnt (Macphail, 2010). Yn ogystal, byddai’r dulliau yma yn caniatáu i mi ddechrau wrth draed y dysgwyr ac felly yn eu datblygu i ddod o hyd i'w lle mewn cymdeithas iach a chynhwysol lle gallant wireddu eu gwerthoedd gydol-oes (Leafy Lane School, 2011 a Flutter a Rudduck 2004).

